## Odluka o određivanju godišnje količine tekućih naftnih goriva koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva propisanim Uredbom o kakvoći tekućih naftnih goriva

### NN 90/2006 (9.8.2006.), Odluka o određivanju godišnje količine tekućih naftnih goriva koja se smije stavljati u promet na domaćem tržištu, a ne udovoljava graničnim vrijednostima i drugim značajkama kakvoće tekućih naftnih goriva propisanim Uredbom o kakvoći tekućih naftnih goriva

# VLADA REPUBLIKE HRVATSKE

**2122**

Na temelju članka 18. Uredbe o kakvoći tekućih naftnih goriva (»Narodne novine«,
broj 53/2006), Vlada Republike Hrvatske je na sjednici održanoj 3. kolovoza
2006. godine donijela

## ODLUKU

### O ODREĐIVANJU GODIŠNJE KOLIČINE TEKUĆIH NAFTNIH GORIVA KOJA SE SMIJE STAVLJATI U PROMET NA DOMAĆEM TRŽIŠTU, A NE UDOVOLJAVA GRANIČNIM VRIJEDNOSTIMA I DRUGIM ZNAČAJKAMA KAKVOĆE TEKUĆIH NAFTNIH GORIVA PROPISANIM UREDBOM O KAKVOĆI TEKUĆIH NAFTNIH GORIVA

I.

Ovom Odlukom određuje se godišnja količina tekućih naftnih goriva koja se smije
stavljati u promet na domaćem tržištu, a ne udovoljava graničnim vrijednostima i
drugim značajkama kakvoće tekućih naftnih goriva propisanim Uredbom o kakvoći
tekućih naftnih goriva, kao i najveće dopušteno odstupanje od graničnih
vrijednosti i drugih značajki kakvoće tekućih naftnih goriva propisanih ovom
Uredbom, za razdoblje od 1. lipnja do 31. prosinca 2006. godine za sljedeće
proizvode:

|  |  |  |
| --- | --- | --- |
| PROIZVOD | DOZVOLJENO ODSTUPANJE | KOLIČINE  U (000) t |
| 1 | 2 | 3 |
| **Motorni benzini**  Super 95  Super plus 98 | tlak para – ljeto, najviše 70 kPa; destilacija: količina predestiliranog do 100˚C 40-65 (lj); 43-70 (z) % v/v; benzena, najviše 5,0% v/v; olova, najviše 0,013 g/L; sumpora, najviše 0,1% m/m. | 162 |
| **Dizelska goriva**  Dizel  Eurodizel – plavi | Gustoća na 15˚C, najviše 860 kg/m3; destilacija najmanje – količina predestiliranog do 370˚C 95% v/v; količina ukupnog sumpora najviše 0,5% m/m; količina vode najviše 350 mg/kg | 378 |
| **Loživo ulje ekstra lako** | količina ukupnog sumpora najviše 0,5% m/m | 287 |
| **Loživa ulja**  Loživo ulje lako    Loživo ulje srednje  Loživo ulje teško | količina ukupnog sumpora, najviše 2,0% m/m  količina ukupnog sumpora, najviše 3,0% m/m  količina ukupnog sumpora, najviše 3,0% m/m | 35    120    300 |
| **Brodska goriva**  Brodsko gorivo, DMA | količina ukupnog sumpora, najviše 1,0% m/m | 8,5 |

II.

Granične vrijednosti značajki kakvoće područja destilacije (do 150°C% v/v),
količine olefina i količine aromata za bezolovne motorne benzine, te količine
policikličkih aromatskih ugljikovodika i cetanskog broja za dizelska goriva ne
određuju se.

III.

Stupanjem na snagu ove Odluke prestaje važiti Odluka o određivanju godišnje
količine tekućih naftnih goriva koja se smije stavljati u promet na domaćem
tržištu, a ne udovoljava graničnim vrijednostima značajki kakvoće tekućih
naftnih goriva propisanih Uredbom o kakvoći tekućih naftnih goriva (»Narodne
novine«, broj 18/2006).

IV.

Ova Odluka stupa na snagu danom donošenja i objavit će se u »Narodnim novinama«.

Klasa: 310-05/06-01/01
Urbroj: 5030122-06-3
Zagreb, 3. kolovoza 2006.

Potpredsjednica Vlade
i ministrica obitelji, branitelja
i međugeneracijske
solidarnosti
**Jadranka Kosor, dipl. iur**., v. r.

Odluka, NN 90/2006-2122